wickkiey/tamil-wikipedia-chunked huggingface dataset:
# ரூஸி கீ ஸான் ஷோடம்

## கதை

இத்திரைப்படும் மூன்று ஈரானியப் பெண்களைப் பற்றி மூன்று வெவ்வேறு கதைகளைச் சொல்கிறது.
- *ஹவா* பிறக்கும் போது காலையில் பிறக்க வேண்டியவள். ஆனால் அவளுடைய அம்மா அவளின் பிறப்பை நண்பகல் வரை ஒத்திவைத்திருந்தாள். *ஹவா*வின் ஒன்பதாவது பிறந்த நாளன்று அவளது அம்மாவும் ஆச்சியும் அவளிடம், *இன்றிலிருந்து நீ ஓர் இளம் பெண். எனவே நண்பர்களுடன் விளையாடச் செல்லக்கூடாது, ஆண் நண்பர்களுடன் விளையாடக்கூடாது. மேலும் வீட்டைவிட்டு வெளியே செல்லும் போது *பர்தா* அணிய வேண்டும்* என்றனர். மைதானத்தில் நட்டுவைத்திருந்த குச்சியின் நிழல் மறையும் வரை *ஹவா* தன் நண்பர்களுடன் விளையாடிக் கொண்டிருந்தாள்.
- *அகூ* திருமணமான பெண்மணி. மிதிவண்டிப் போட்டியில் பங்கு பெற்று பந்தயத்தில் இருக்கும் போது குதிரையில் வரும் அவளது கணவனால் போட்டியில் கலந்து கொள்ள வேண்டாம் என அறிவுறுத்தப்படுகிறாள். ஆனால் *அகூ* கணவனின் சொல்லையும் மீறி பந்தயத்தைத் தொடருகிறாள். திரும்பிச் சென்று *முல்லா*க்களை அழைத்துவரும் கணவன் அவளிடம் தொடர்ந்து கலந்து கொண்டால் அவளை விவாகரத்து செய்துவிடுவதாக மிரட்டுகிறான். *அகூ*வோ எதையும் சட்டை செய்யாமல் தொடர்ந்து பந்தயத்தைத் தொடருகிறாள். திரும்பிச் சென்ற கணவன் மதப் பெரியவர்கள் பலரை அழைத்து வந்து பலவந்தமாக அவளைத் தடுத்து நிறுத்தி பந்தயத்தைத் தொடரவிடாமல் செய்கின்றனர். இத்திரைப்படம் ஈரானின் தெற்கேயுள்ள *ஹொர்மோஸ்கான் மாகாணத்தின்* *கிஷ் தீவுகளில்* படமாக்கப்பட்டது.
# கங்கா நகரம்

**கங்கா நகரம்** (மலாய்: *<big>Gangga Negara</big>*; ஆங்கிலம்: *<big>Gangga Nagara</big>*; சீனம்: *刚迦王国*) என்பது மலேசியா, பேராக் மாநிலத்தின் வடமேற்குப் பகுதியில் அமைந்து இருந்த ஒரு புராதன அரசு. தோராயமாக கி.பி.100-ஆம் ஆண்டில் இருந்து கி.பி.1000 ஆண்டுகள் வரையில் பேராக் மாநிலத்தின் புருவாஸ் மாவட்டத்தில் கோலோச்சிய அரசு.  
இந்தப் பேரரசின் ஆளுமை, பேராக் மாநிலத்தில் உள்ள டிண்டிங்ஸ், மஞ்சோங் பகுதிகளிலும் விரிவு அடைந்து இருக்கிறது. இந்த இடங்களில் கங்கா நகரத்தின் பழமையான கலைப் பொருட்கள் கிடைத்து இருக்கின்றன. சில பொருட்கள் ஈப்போ நகரத்திற்கு அருகிலும், மேலும் சில கலைப் பொருட்கள் பீடோர் பகுதிகளிலும் கிடைத்து இருக்கின்றன.  
கி.பி.1000-ஆம் ஆண்டுகள் வரை, கங்கா நகர அரசர்கள் பீடோர், தெலுக் இந்தான் பகுதிகளையும் ஆட்சி செய்து இருக்கின்றனர். கங்கா நகரப் பேரரசின் தலைநகரம் பேராக், புருவாஸ் சமவெளியில் இருந்தது. கி.பி. 1025 – 1026-ஆம் ஆண்டுகளில் அந்தப் பேரரசு அழிந்து போனது.  
தமிழ்நாட்டில் இருந்து படையெடுத்து வந்த இராசேந்திர சோழன் தொடுத்தத் தாக்குதல்களினால், கங்கா நகரம் அழிந்து போனது என்று வரலாற்று ஆய்வாளர்கள் கூறுகின்றனர்.  
கங்கா நகரத்திற்குச் சான்று சொல்லும் புதைப் பொருட்களும் கிடைத்து இருக்கின்றன. அவற்றில் சில பொருட்கள், புருவாஸ் அரும் காட்சியகத்தில் உள்ளன. இன்னும் சில பொருட்கள், மலேசியாவின் பிரதானக் காட்சியகத்தில் காட்சிக்கு வைக்கப் பட்டுள்ளன.
# கங்கா நகரம்

## வரலாறு

<big>செஜாரா மெலாயு</big> (மலாய்:*Sejarah Melayu*) என்பது பழம் பெரும் மலாய் இலக்கிய மரபு நூல். அந்த மரபு நூல், மலாயாவின் 1500 ஆண்டு காலச் வரலாற்றுக் குறிப்புகளைக் கொண்ட ஒரு காப்பியம். அதில் கங்கா நகரத்தைப் பற்றிய தகவல்கள் உள்ளன.  
1500-களில், மலாக்காவில் சுல்தான்கள் ஆட்சி செய்த போது எழுதப்பட்டது. 1511-இல், மலாக்காவைப் போர்த்துகீசியர்கள் கைப்பற்றினார்கள. அப்போது, அசல் ‘செஜாரா மெலாயு’ சுல்தான் மகமுட் ஷாவிடம் இருந்தது. அதை எடுத்துக் கொண்டுதான் அவர், பகாங்கிற்குத் தப்பிச் சென்றார்.
# கங்கா நகரம்

## வரலாறு

### அசல் செஜாரா மெலாயு

அதே அந்த அசல் ‘செஜாரா மெலாயு’, பின்னர் 1528-இல் சுமத்திராவில் இருக்கும் கம்பார் நகரத்திற்குக் கொண்டு வரப்பட்டது. போர்த்துகீசியர்கள் சும்மா விடவில்லை. ‘செஜாரா மெலாயு’ வைத் தேடிப் பிடித்துக் கைப்பற்றிக் கொண்டனர். அவர்களிடம் அந்த ‘செஜாரா மெலாயு’ கொஞ்ச காலம் இருந்தது. பின்னர், ஜொகூரின் அரசப் பிரதிநிதியான ஓராங் காயா சாகோ என்பவரிடம் ஒப்படைக்கப் பட்டது. அதுதான் அசல் பிரதி. ஆனால், பழுதடைந்து போய் இருந்தது.  
அதன் பிறகு ஜொகூர் சுல்தான்கள், அந்த வரலாற்று நூலைச் செப்பனிட்டு, சில மாற்றங்களையும் செய்தனர். பத்திரமாகப் பாதுகாத்தும் வந்தனர். துன் ஸ்ரீ லானாங் என்பவர்தான் செப்பனிடும் பொறுப்பை ஏற்று இருந்தார். ஜொகூர் சுல்தான்கள் மட்டும் இல்லை என்றால் ‘செஜாரா மெலாயு’வும் இல்லாமல் போய் இருக்கும். அந்த ‘செஜாரா மெலாயு’வின் அசல் பிரதியில் கங்கா நகரத்தைப் பற்றிய குறிப்புகள் உள்ளன.
# கங்கா நகரம்

## வரலாறு

### இராஜேந்திர சோழன்

கங்கா நகரம், பேராக் மாநிலத்தின் புருவாஸ், டிண்டிங்ஸ், மாஞ்சோங் பகுதிகளில் வியாபித்து இருந்தது. அந்த இடங்களில் இருந்து கங்கா நகரப் பழம் பெரும் கலைப் பொருட்கள் கிடைத்து இருக்கின்றன. சில பொருட்கள் ஈப்போவிலும், இன்னும் சில பீடோர் பகுதிகளிலும் கிடைத்து உள்ளன. ஆகக் கடைசியாக, கங்கா நகர அரசர்கள் பீடோர், தெலுக் இந்தான் பகுதிகளை ஆட்சி செய்து இருக்கின்றனர்.  
இந்தப் பேரரசின் தலநகரம் பேராக், புருவாஸ் பகுதியில் இருந்து இருக்கிறது. கி.பி. 1025 – 1026-களில் அந்தப் பேரரசு வீழ்ச்சி அடைந்தது. தமிழ்நாட்டில் இருந்து வந்த இராஜேந்திர சோழன் தொடுத்தத் தாக்குதல்களினால், கங்கா நகரம் வீழ்ச்சி அடைந்து போய் இருக்கலாம் என்றும் வரலாற்று ஆய்வாளர்கள் நம்புகின்றனர்.
# கங்கா நகரம்

## வரலாறு

### கங்கையில் ஒரு நகரம்

கங்கா நகரம் என்றால் கங்கையில் ஒரு நகரம் என்று பொருள். சமஸ்கிருதச் சொல். இந்தியாவில் ராஜஸ்தான் மாநிலத்தில் ஸ்ரீ கங்காநகர் என்று ஓர் ஊர் இருந்தது. இன்னும் இருக்கிறது. அங்கே இருந்துதான் இந்தச் சொல் வந்து இருக்கலாம் என்றும் சொல்லப்படுகிறது. இரண்டாயிரம் ஆண்டுகளுக்கு முன்னால் நடந்த நிகழ்ச்சி.  
இந்து வம்சாவளியைச் சேர்ந்த சில வணிகர்கள், ராஜஸ்தானில் இருந்து வெளியேறித் தமிழகத்திற்கு வந்து இருக்கிறார்கள். தமிழகத்தில் சில காலம் வாழ்ந்து இருக்கின்றனர். அங்குள்ள பெண்களை மணந்து அவர்களுடைய கலாசாரங்களைப் பின்பற்றி இருக்கின்றனர். பின்னர் அங்கே இருந்து காவிரி, காரைக்கால், நாகப்பட்டினம் வழியாகத் தென் கிழக்கு ஆசியா நிலப் பகுதிகளில் குடியேறி இருக்கிறார்கள்.
# கங்கா நகரம்

## வரலாறு

### கம்போடியா

இவர்களுடைய முக்கிய நோக்கம் வாணிபம் செய்வதுதான். இடங்களைப் பிடிப்பது அல்ல. அல்லது நாடுகளைப் பிடிப்பதும் அல்ல. இருந்தாலும், காலப் போக்கில் இந்த வணிகர்கள், பல குடியிருப்புப் பகுதிகளையும் சிற்றரசுகளையும் தோற்றுவித்து இருக்கிறார்கள். கம்போடியாவைத் தோற்றுவித்தவர்களும் இவர்கள்தான்.  
அந்த வணிக வழிமுறையில் தோன்றியவர்கள்தான் ஜெயவர்மன், சூரியவர்மன் போன்ற இந்து மாமன்னர்கள். பூனான், சென்லா, சாம்பா, கெமர், அங்கோர், லங்காசுகா, சைலேந்திரா, ஸ்ரீ விஜயா போன்ற சாம்ராஜ்யங்களைத் தோற்றுவித்தவர்களும் இந்த இந்திய வணிகர்கள்தான்.
# கங்கா நகரம்

## வரலாறு

### கோத்தா கெலாங்கி

தொடக்கக் காலத்தில் வந்தவர்களில் பல பிரிவுகள் உண்டாகின. இந்தப் பிரிவுகள் ஏற்படுவதற்கு சில நூறாண்டுகள் பிடித்து இருக்கலாம். அதன் பின்னர், அப்படிப் பிரிந்த ஒவ்வொரு பிரிவினரும் ஒவ்வொரு புதிய இடத்தில் கால் பதித்தனர்.  
ஒரு பிரிவு வடக்கு பக்கம் கம்போடியாவிற்குப் போனது. இன்னொரு பிரிவு சுமத்திரா பக்கம் போனது. ஒரு பிரிவு வியட்நாமில் காலடி வைத்தது. ஒரு பிரிவு லங்காவித் தீவிற்கு வந்தது. ஒரு பிரிவு புருவாஸ் பக்கம் போனது. இன்னும் ஒரு பிரிவு கோத்தா கெலாங்கி பக்கம் போனது. இப்படி நிறைய இடங்களுக்குப் பிரிந்து போய் இருக்கின்றனர்.
# கங்கா நகரம்

## வரலாறு

### ஸ்ரீ விஜய பேரரசு

போன இடங்களில் வணிகம் செய்தனர். அங்குள்ள பூர்வீக மக்களுடன் ஒன்றித்துப் போயினர். அப்படியே தங்களுடைய சிற்றரசு, பேரரசுகளையும் உருவாக்கிக் கொண்டனர். அந்த மாதிரி வந்ததுதான் பேராக், புருவாஸ் பகுதியில் உருவாக்கப்பட்ட கங்கா நகரமும் ஆகும். அப்படி வந்ததுதான் சுமத்திராவில் ஸ்ரீ விஜய பேரரசு.  
புருவாஸ் நகரில் ஒரு புராதன பேரரசு இருந்து இருக்கிறது. அழிந்து போய் விட்டது என்பதை, வரலாற்று அறிஞர்கள் பல காலமாகத் தெரிந்து வைத்து இருந்தனர். இருந்தாலும் சரியான சான்றுகள் கிடைக்கவில்லை. 1849-ஆம் ஆண்டு, அதற்கு ஒரு விடிவெள்ளி கிடைத்தது.
# கங்கா நகரம்

## வரலாறு

### கார்னல் ஜேம்ஸ் லோ

கார்னல் ஜேம்ஸ் லோ எனும் ஆங்கிலேயர் புருவாஸ் பகுதியில் முதல் ஆய்வைச் செய்தார். அந்த இடத்தில் கங்கா நகரம் எனும் ஒரு சிற்றரசு இருந்தது என்பதை உறுதிப் படுத்தினார். அவர் போன பிறகு, அந்த ஆய்வுகள் அப்படியே விடப்பட்டன.  
பின்னர் 1940-களில் குவாட்ரிச் வேல்ஸ் எனும் மற்றொரு ஆங்கிலேயர் மறு ஆய்வு செய்தார். இவர்தான் பூஜாங் பள்ளத்தாக்கைப் பற்றி முதன்முதலில் வெளியுலகத்திற்குச் சொன்னவர். இவரும் அதையே உறுதிப் படுத்தினார். அதாவது கங்கா நகரம் இருந்ததை மறு உறுதி செய்தார்.
# கங்கா நகரம்

## வரலாறு

### புருவாஸில் ஓர் இந்து சாம்ராஜ்யம்

கி.பி.100-ஆம் ஆண்டில் இருந்து கி.பி.1000-ஆம் ஆண்டுகளுக்குள், புருவாஸில் ஓர் இந்து சாம்ராஜ்யம் இருந்து இருக்கிறது என்பதை அவர்கள் இருவரும் உறுதியாகச் சொன்னார்கள். அதன் பின்னர், புருவாஸ் கிராம மக்கள் பல புராதன கலைப் பொருட்களைத் தோண்டி எடுத்தனர்.  
அதன் பிறகு பல உண்மைகள் தெரிய வந்தன. தோண்டி எடுக்கப்பட்ட புதைப் பொருட்கள் இப்போது புருவாஸ் அரும் காட்சியகத்தில் காட்சிக்கு வைக்கப்பட்டு உள்ளன. அவை 5-ஆம் 6-ஆம் நூற்றாண்டுகளைச் சேர்ந்த புதைக் கலைப் பொருட்கள் ஆகும்.
# கங்கா நகரம்

## வரலாறு

### சீனாவின் பீங்கான் மங்குகள்

புருவாஸ் காட்சியகத்தில் அந்தப் பொருட்கள் இருக்கின்றன. 128 கிலோ எடை கொண்ட ஒரு பீரங்கி, நீண்ட வாள்கள், கிரீஸ், சில்லறை நாணயங்கள், ஈயக் கட்டிகள், சீனாவின் பீங்கான் மங்குகள், பெரிய ஜாடிகள் போன்றவை தோண்டி எடுக்கப்பட்டு உள்ளன.  
நிறைய கல் வெட்டுகள், குறியீடுகள், குறிப்புகள், சின்ன வடிவங்களும் கிடைத்தன. அதன் பின்னர் வரலாற்று ஆசிரியர்களும் கங்கா நகரத்தைப் பற்றி ஒரு தீர்க்கமான முடிவுக்கு வந்தனர்.
# கங்கா நகரம்

## வரலாறு

### கிந்தா பள்ளத்தாக்கு

அந்தக் காலத்தில், கங்கா நகரம் புருவாஸ் பகுதியை மட்டும் நிர்வாகம் செய்யவில்லை. ஈப்போவில் இருந்து நான்கு மைல் தொலைவில் பெங்காலான் எனும் ஓர் இடம் இருக்கிறது. அங்கேயும் அரசாட்சி செய்து இருக்கிறார்கள். அந்த இடத்தில் ஆறாம் நூற்றாண்டுப் புத்தர் சிலை 1959-இல் கிடைத்து இருக்கிறது.  
கிந்தா பள்ளத்தாக்கு, தஞ்சோங் ரம்புத்தான், பீடோர், சுங்கை சிப்புட் போன்ற இடங்களிலும் கங்கா நகரத்தின் ஆளுமை இருந்து இருக்கிறது. 1952-இல் சுங்கை சிப்புட் பகுதியின் ஜாலோங் கிராமத்தில் ஒரு சிலை கிடைத்தது. ஓர் இந்து சமய அர்ச்சகர் போன்ற சிலை. ஒன்பதாம் நூற்றாண்டுச் சிலை.  
தவிர, 1936-ஆம் ஆண்டு, பீடோர் நகரில் மேலும் ஒரு சிலை கிடைத்தது. அங்கே ஆங்கிலோ ஓரியண்டல் ஈயச் சுரங்கம் இருந்தது. அந்த இடத்தில் ஈயம் தோண்டும் போது 79 செண்டிமீட்டர் உயரம் கொண்ட ஒரு புத்தர் சிலை கிடைத்தது.  
அந்தச் சிலைகள் அனைத்தும் கங்கா நகர காலத்தில், புழக்கத்தில் இருந்த சிலைகள் ஆகும். ஆக, கங்கா நகரத்தின் நிர்வாக மையம் பல இடங்களில் இடம் மாறி மாறி வந்து இருக்கிறது.
# கங்கா நகரம்

## ராஜா சார்ஜானா

கங்கா நகரத்தை ராஜா சார்ஜானா என்பவர் இரண்டாம் நூற்றாண்டில் தோற்றுவித்து இருக்கலாம் என்று நம்பப் படுகிறது. ஆராய்ச்சியாளர்களும் ஏற்றுக் கொள்கின்றனர். இவர் கம்போடிய அரச வம்சத்தைச் சார்ந்தவர். இவர் கம்போடியாவில் இருந்து கீழே மலாயாவுக்கு வந்து, புதிய கங்கா நகர அரசைத் தோற்றுவித்து இருக்கிறார்.
கங்கா நகரத்தை ஆட்சி செய்தவர்களில் ராஜா கங்கா ஷா என்பவரும் ஒருவர். புருவாஸ், பீடோர், தெலுக் இந்தான் போன்ற இடங்களில் கிடைத்த பொருட்களில் காணப்பட்ட வடிவ அடையாளங்கள், எழுத்துகளைப் போன்ற வடிவங்கள் பல மர்மங்களை அவிழ்த்து விடுகின்றன.
# கங்கா நகரம்

## ராஜா சார்ஜானா

### கங்கா நகரத்தில் இஸ்லாமிய சமயம்

முதலாம் இராஜேந்திர சோழன் கடாரத்தைத் தாக்கிய பின்னர், கங்கா நகரத்திற்கும் வந்து இருக்கிறார். அங்கேயும் 1025-இல் தாக்குதல் நடத்தி இருக்கிறார். அதில் அழிந்து போனதுதான கங்கா நகரம். அதன் பின்னர் கங்கா நகரத்தில் இஸ்லாமிய சமயம் வேரூன்ற ஆரம்பித்தது. ஆய்வுகள் சொல்கின்றன.  
கங்கா நகரத்தைப் போல மேலும் பல இந்திய அரசுகள் மலாயாவில் இருந்து இருக்கின்றன. ஏழாம் நூற்றாண்டில் சீட்டு சாம்ராஜ்யம்; இலங்காசுகம்; பான் பான்; ஸ்ரீ விஜயா; மஜபாகித் போன்றவற்றைக் குறிப்பிட்டுச் சொல்லலாம். அவை காலத்தால் மறக்கப் பட்ட சாம்ராஜ்யங்கள். அண்மையில்தான் அவற்றைப் பற்றிய உறுதியான சான்றுகள் கிடைத்தன.  
கங்கா நகரம் என்பது மாபெரும் காலச் சுவடு. காலத்தை வென்ற ஒரு கதாபாத்திரம். இந்தியப் பின்னணிகளைக் கொண்ட ஒரு வரலாற்றுச் சாசனம். இன்றும் இனி என்றும் உயிர் வாழும்!
# கங்கா நகரம்

## பெருவாஸ் தமிழ்ப்பள்ளி

மலேசியாவில் பழைமையான பள்ளிகளில் பெருவாஸ் தமிழ்ப்பள்ளியும் *(SJK(T) Beruas)* ஒன்றாகும். 16 ஆசிரியர்கள் கற்பிக்கும் இந்தப் பள்ளியில் ஏறக்குறைய 170 மாணவர்கள் பயில்கிறார்கள். தேசிய அளவிலும் மாநில அளவிலும் பல போட்டிகளில் கலந்து கொண்டு பற்பல சாதனைகளைப் படைத்து உள்ளது.  
பெருவாஸ் தமிழ்ப்பள்ளியின் பாடலில் *<big>கங்கையின் வாசம் தென்றலில் வீசும்; இராஜ ராஜ சோழனின் வம்சம்</big>* என்று தொடங்கும். அந்த அளவிற்கு இன்று வரை இராஜ ராஜ சோழனின் வரலாறு கங்கா நகரத்தில் நீடித்து நிலைத்து உள்ளது. பெருவாஸ் தமிழ்ப்பள்ளியின் தலைமையாசிரியை திருமதி இரஹ்மா துனிசிஷா பேகம் அப்துல் ரஹிமான்.
# அஷ்டவக்கிரன்

**அஷ்டவக்கரன்** (, IAST Aṣṭāvakra) என்பவர் இந்து சமயப் புராணங்களில் குறிப்பிடப்படும் துறவியாவார். இவரை அஷ்டாவக்கிரர் என்றும் அழைக்கின்றனர். அஷ்ட + வக்கிரன் - அஷ்டம் என்றால் எட்டு என்றும் வக்கிரன் என்றால் கோணல் என்றும் பொருளாகும். இவர் பிறக்கும் போதே உடலில் எட்டு இடங்களில் கோணலுடன் பிறந்துள்ளரார். இவருடைய உடலில் இரு பாதங்கள், இரு கால் மூட்டுகள், இரு கை மூட்டுகள், மார்பு மற்றும் தலை ஆகியவற்றில் கோணல்கள் காணப்பட்டன. அஷ்டாவக்கிர ரிசி, அஷ்டாவக்கிர முனிவர் என்றும் இவர் அழைக்கப்படுகிறார். பார்வைக்கு அகோரமாக இருந்தாலும், அறிவு நிறைந்தவர் என்றும், உடல்தோற்றத்தினை வைத்து மனிதருடைய அறிவினை அளவிடுதல் கூடாது என்பதாக இவருடைய வாழ்க்கையை வைத்து இந்து மதத்தில் போதிக்கப்படுகிறது.  
அஷ்டவக்கிரர் ஜனக மகாராஜருக்கும், யாக்ஞவல்க்கியருக்கும் ஆகியோருக்கு குருவாக இருந்துள்ளார். அஷ்டவக்கிரரின் தாய்மாமன் சுவேதகேது ஆவார்.  
உத்தாலக ஆருணி என்ற குருவின் சீடர் கஜோளகர். குறைவாகப் படித்திருந்தாலும் உண்மையானவர். அதனால் உத்தாலகர் தன் மகளை சீடரான கஜோளகருக்குத் திருமணம் செய்வித்தார். இத்தம்பதியரின் குழந்தை கருவிலிருக்கும் போது, கஜோளகர் தப்பும் தவறுமாக மந்திரம் சொல்வதைப் பொறுக்கமுடியாமல் கருவிலேயே, எட்டு கோணல் அடைந்தது. உடல் எட்டுக் கோணலுடன் பிறந்ததால், அக்குழந்தைக்கு **அஷ்டவக்கிரன்** எனப்பெயராயிற்று. அஷ்டவக்கிரனின் தந்தையான கஜோளகர், ஜனகரின் ஆஸ்தான புலவரான வந்தியிடம் தோற்று கடலில் மூழ்கடிக்கப்பட்டார். பின் அஷ்டாவக்கிரன் வளர்ந்து பண்டிதனாகி, வந்தியை ஜனகர் சபையில் வாதப்போரில் வென்றார்.
# 2014 வட ஈராக் தாக்குதல்

2014 ஆம் ஆண்டு ஜூன் மாதம் 9-10 ஆம் தியதிகளில் ஈராக்கின் *மோசுல்* நகரம் அல் காயிதாவுடன் தொடர்புடைய இராக்கிலும் சாமிலும் இஸ்லாமிய அரசு இசுலாமியக் கிளர்ச்சியாளர்களின் கட்டுப்பாட்டில் வந்தது. 1.300 *ஐ.எஸ்.ஐ.எஸ்* (Islamic State in Iraq and the Levant ) கிளர்ச்சியாளர்கள் ஒரு வார காலமாக *நினேவே* (Nineveh) மாகாணத்தை முற்றிகையிட்டு கைப்பற்றியுள்ளனர். *மோசுல்* விமான நிலையத்தையும் அவர்களின் கட்டுப்பாட்டுக்குள் கொண்டு வந்தனர். இத்தாக்குதலைத் தொடர்ந்து தோரயமாக 5,00,000 குடும்பங்கள் *மோசுல்* நகரிலிருந்து இடம் பெயர்ந்துவிட்டனர். ஈராக்கின் பிரதம அமைச்சர் *நெளரி அல்-மாலிக்* கிளர்ச்சியாளர்களுக்கு எதிராக நடவடிக்கை எடுக்க உத்தரவிட்டுள்ளார். *மோசுல்* முழுவதுமாக ஜூன் 10 ஆம் தியதி அன்று கிளர்ச்சியாளர்கள் வசம் சென்றுவிட்டதாக அறிவிக்கப்பட்டுள்ளது. அடுத்த நாள் ஈராக்கின் *திக்ரித்* நகரைக் கிளர்ச்சியாளர்கள் கைப்பற்றினர். மேலும் அரசு அலுவலகங்களுக்குத் தீ வைத்து நூற்றுக் கணக்கான கைதிகளை சிறைச்சாலையிலிருந்து விடுவித்தனர்.
# 2014 வட ஈராக் தாக்குதல்

## பின்புலம்

2013 ஆம் ஆண்டு டிசம்பர் மாதம் முதல் அரசுப் பாதுகாப்புப் படையினருக்கும் *ஐ.எஸ்.ஐ.எஸ்* (Islamic State in Iraq and Syria) கிளர்ச்சியாளர்களுக்குமிடையே சண்டை நடைபெற்று வருகிறது. இத்தாக்குதல்களானது ஈராக்கின் மேற்குப் பகுதியெங்கும் பரவியது. 2014 ஆம் ஆண்டு ஜனவரி மாதம் *ஐ.எஸ்.ஐ.எஸ்* (Islamic State in Iraq and the Levant ) கிளர்ச்சியாளர்கள் *பல்லுஜா* (Fallujah) மற்றும் *ரமாடி* (Ramadi) நகரங்களைக் கைப்பற்றினர். இதனால் *அன்பார்* (Anbar) மாகாணத்தின் பெரும்பகுதி கிளர்ச்சியாளர்களின் கட்டுப்பாட்டிற்குள் சென்றது. இதைத் தொடர்ந்து ஈராக்கிய ராணுவம் இப்பகுதியில் தாக்குதல் நடத்தியது. இத்தாக்குதலில் *சமாரா* (Samarra) நகரை ஜூன் ஐந்தாம் தியதி இராணுவம் மீண்டும் கைப்பற்றியது. ஆனால் 'ஐ.எஸ்.ஐ.எஸ்'' (Islamic State in Iraq and the Levant ) கிளர்ச்சியாளர்களுக்கான ஆயுத உதவிகள் பக்கத்து நாடான சிரியாவிலிருந்து கிடைப்பதால் கிளர்ச்சியாளர்கள் தீவிரமாக நிலை கொண்டுள்ளனர்.  
ஜூன் மாதத் தொடக்கத்தில் கிளர்ச்சியாளர்கள் ஈராக்கின் மத்திய மற்றும் வடக்குப் பகுதியில் முன்னேறினர். இதைத் தொடர்ந்து அவர்கள் *பல்லுஜா* (Fallujah ), *ஹார்மா* (Garmah), *ஹடித்தா* ( Haditha), ஜுர்ஃப் அல் சாஹர்* (Jurf Al Sakhar), *அனா* (Anah), *க்வேய்ம்* (Qa'im), *அபு கிரகேப்'' (Abu Ghraib) மற்றும் அன்பார் பிரதேசத்தின் பல பகுதிகளை அவர்களின் கட்டுப்பாட்டிற்குள் கொண்டு வந்தனர்.
# 2014 வட ஈராக் தாக்குதல்

## யுத்த நிகழ்வுகள்

### மோசுல் வீழ்ச்சியும் கிர்குக் முன்னேற்றமும்

2014 ஆம் ஆண்டு ஜூன் மாதம் 9 ஆம் தியதி சுன்னி பிரிவைச் சேர்ந்த கிளர்ச்சியாளர்கள் *மோசுல்* நகரைத் தாக்கினர். இரவு முழுவதும் நடந்த இத்தாக்குதலுக்குப் பின்னர். ஈராக்கின் ராணுவப்படையினர் தப்பி ஓடினர். எனவே ஜூன் 10 ஆம் தியதி இந்நகரம் கிளர்ச்சியாளர்களின் கட்டுப்பாட்டுக்குள் வந்தது. இதைத்தொடர்ந்து அமெரிக்கா இராணுவத்தின் முக்கிய மையமாக விளங்கிய *மோசுல் சர்வதேச விமான நிலையமும்* கிளர்ச்சியாளர்கள் கட்டுப்பாட்டிற்குள் வந்தது. இங்கிருந்த விமானங்களும் கிளர்ச்சியாளர்களால் கைப்பற்றப்பட்டன. மேலும் 2,400 குற்றைவாளிகளை சிறையிலிருந்தும் காவல் நிலையத்திலிருந்தும் விடுவித்ததாக கிளர்ச்சியாளர்கள் அறிவித்தனர்.  
பின்னர் மாலையில் *ஐ.எஸ்.ஐ.எஸ்* (Islamic State in Iraq and the Levant ) கிளர்ச்சியாளர்கள் மோசுல் நகரின் கிழக்கேயுள்ள *ஹாவிஜா* (Hawijah), *ஸாப்* (Zab), *ரியாத்* (Riyadh) மற்றும் *அப்பாஸி* (Abbasi) பகுதிகளையும், மோசுல் நகரின் மேற்கே *கிர்குக்* (Kirkuk) நகரையும், மோசுலின் தெற்கேயுள்ள *ரஷாத்* (Rashad) மற்றும் *யாங்கஜா* (Yankaja) நகரையும் இராணுவத்தினரின் பின்வாங்கலுக்கும் பின் கைப்பற்றினர். அடுத்த நாள் *ஐ.எஸ்.ஐ.எஸ்* (Islamic State in Iraq and the Levant ) கிளர்ச்சியாளர்கள் 15 பாதுகாப்புப் பிரிவினரை இப்பகுதியில் நிறுத்தியுள்ளனர். கிளர்ச்சியாளர்களின் மிரட்டலுக்காக *பாய்ஜி* நகரைவிட்டு அரசுப் படைகள் தப்பி ஓடிவிட்டது அல்லது ஈராக் இராணுவத்தின் நான்காவது படைப்பிரிவிற்கு வலுவூட்டுவதற்காக சென்றுவிட்டனர் என அல்-ஜஜீரா தொலைக்காட்சி தெரிவித்தது.  
கிளர்ச்சியாளர்களின் தொடர் தாக்குதலைத் தொடர்ந்து ஜூன் 11 ஆம் தியதி மாலை *திக்ரித்* நகர் முழுவதையும் கிளர்ச்சியாளர்கள் தங்களின் கட்டுப்பாட்டில் கொண்டுவந்தனர். இது ஈராக்கின் முன்னாள் அதிபர் சதாம் உசேனின் சொந்த ஊர் ஆகும். மேலும் கடந்த இரு நாட்களில் கைப்பற்றப்பட்ட இரண்டாவது மாகாணத் தலைநகர் ஆகும். உள்ளூர் அதிகாரிகளின் தகவலின் படி நகரைச் சுற்றிலும் தடுப்பு அரண்கள் அமைக்கப்பட்டுள்ளன என்றும் மேலும் தீவிரவாதச் செயல்களைச் செய்த 300 குற்றவாளிகள் சிறைச்சாலையிலிருந்து கிளர்ச்சியாளர்களால் விடுவிக்கப்பட்டுள்ளனர். இரண்டு காவல் நிலையங்கள் தீ வைத்துக் கொளுத்தப்பட்டன மேலும் இராணுவ கேந்திரம் ஒன்றும் கைப்பற்றப்பட்டது. கிளர்ச்சியாளர்கள் *சமர்ரா* (Samarra) நகரை அடைந்து நகரின் வடமேற்குப் பகுதியிலுள்ள அரசப் படைகளுடன் தாக்குதலில் ஈடுபட்டுள்ளனர். அதே சமயம் அமெரிக்காவும் *இசிஸின்* கட்டுப்பாட்டிலுள்ள நகரங்களை மீட்க ஈராக்கிற்கு உதவத் தயார் என அறிவித்தது. மேலும் தனது விமானம் தாங்கிக் கப்பல் ஒன்றை வளைகுடாப் பகுதியில் நிலைநிறுத்தியுள்ளது. ஈராக்கின் தற்போதைய நிலைமை குறித்த தகவல்களை அவ்வப்போது, அமெரிக்கா திரட்டி வருவதாக *ஜான் கிர்பி* தெரிவித்தார். ஈராக்கில் தீவிரவாதிகள் மீது வான்வழித் தாக்குதல் நடத்துவது குறித்து பரிசீலித்து வருவதாகவும் தெரிவித்தார். எண்ணெய் நிறுவனங்களை *இஸிஸ்* தீவிரவாதிகள் தாக்கிக் கைப்பற்றி வருவதைத் தொடர்ந்து அமெரிக்கா இத்தீவிரவாதிகள் மீது வான்வெளித் தாக்குதல் நடத்த வேண்டும் என 18 ஜூன் 2014 அன்று ஈராக் கேட்டுக் கொண்டது. ஆனால் அமெரிக்கா நேரடியாக எந்த பதிலையும் அளிக்கவில்லை.
# 2014 வட ஈராக் தாக்குதல்

## யுத்த நிகழ்வுகள்

### மீளக்கைப்பற்றுதல்

சுணி கிளர்ச்சியாளர்களிடமிருந்து ஈரானிய அரசப்படைகள் இழந்த பகுதிகளை மீளக்கைப்பற்றினர். மோசுல், திக்ரித் தவிர பிற இடங்களில் பெரும்பான்மையானவற்றை அரசு இராணுவம் அவற்றுடன் இணைந்த ஷியாக் குழுவும் மீளக்கைப்பற்றினர்.
# 2014 வட ஈராக் தாக்குதல்

## யுத்த நிகழ்வுகள்

### இந்திய ஊழியர்கள் கடத்தல்

ஈராக்கின் மோசுல் நகர் அருகே இந்தியாவைச் சேர்ந்த 40 கட்டுமான ஊழியர்கள் *இசிஸ்* அமைப்பால் கடத்தப்பட்டனர். அவர்களைத் தொடர்பு கொள்ள முடியவில்லை என *டைம்ஸ் ஆஃப் இந்தியா* செய்தி வெளியிட்டது. மேலும் தமிழ்நாடு மற்றும் கேரளாவைச் சேர்ந்த 40 செவிலியர்கள் கலவரபகுதியில் உள்ளனர். தீவிரவாதிகள் செவிலியர்களிடம் வழக்கம் போல பணிகளைச் செய்யுங்கள் என்றும், உங்களுக்கான ஊதியம் கிடைக்கும் என்றும் கூறினர். இதில் தீவிரவாதிகள் 40 பேர் கொல்லப்பட்டனர். ஆலையின் 75% பகுதி தீவிரவாதிகளில் கட்டுப்பாட்டிற்குள் சென்றுவிட்டதாக அதிகாரபூர்வமாக அறிவிக்கப்பட்டது. மேலும் ஈராக்கிய அரசு வான்வெளித் தாக்குதலை ஆரம்பித்துள்ளது. மற்றுமொரு நகரான *ரமாதி*யிலும் (Ramadi) சண்டை நடந்து வருகிறது.
# 2014 வட ஈராக் தாக்குதல்

## தொடர்புடைய கட்டுரை

- அபு பக்கர் அல்-பகதாதி
# நெய்மார்

**நெய்மார் டா சில்வா சான்டோசு ஜூனியர்** (*Neymar da Silva Santos Júnior*, ; பிறப்பு:பெப்ரவரி 5, 1992), பொதுவாக **நெய்மார்**, பிரேசிலைச் சார்ந்த காற்பந்து விளையாட்டாளர் ஆவார். இவர் பிரேசிலியத் தேசியக் காற்பந்து அணியில் முன்னணி வீரராகவும் நடுக்கள வீரராகவும் விளையாடுகிறார். பிரெஞ்சு நாட்டின் லீக் 1 போட்டிகளில் பாரிஸ் செயின்ட் காற்பந்துக் கழகத்திற்காக விளையாடி வருகிறார்.  
தென்னமெரிக்காவில் ஆண்டின் சிறந்த காற்பந்தாட்ட வீரர் என்ற வரிசையில் 2010இல் மூன்றாவதாக இடம் பிடித்த நெய்மார் 2011இல் தமது 19வது அகவையிலேயே முதலிடத்தைப் பிடித்தார். மீண்டும் 2012இலும் இந்த இடத்தைத் தக்க வைத்துக் கொண்டார். 2011ஆம் ஆண்டிற்கான தங்கப் பந்து (பிஃபா) விருதுக்குப் பரிந்துரைக்கப்பட்ட நெய்மார் பத்தாவது இடத்தில் வந்தார். அந்த ஆண்டின் சிறந்த கோலுக்கு வழங்கப்படும் ஃபிஃபா புசுகாசு விருதினைப் பெற்றார். மிக விரைவான ஆட்டத்திற்கும் வேகமெடுக்கும் திறனுக்கும் காற்பந்தை கையாளும் (காலாளும்) விதத்திற்கும் இரண்டு கால்களையும் பயன்படுத்தக்கூடிய திறமைக்காகவும் எடுத்துச் சென்ற பந்தை முடிக்கும் திறமைக்காகவும் அறியப்படுகிறார். இவரது இரசிகர்கள் இவரது திறமையை பிரேசிலின் புகழ்பெற்ற காற்பந்தாளர் பெலேயுடன் ஒப்பிடுகின்றனர். இவரை "ஒரு சிறந்த விளையாட்டாளர்" என பெலேவும் "உலகின் மிகச்சிறந்த வீராராக வருவார்" என ரொனால்டினோவும் கூறியுள்ளனர்.
# நெய்மார்

## விளையாட்டு வாழ்க்கை

### சான்டோசு

நெய்மார் 2003இல் சான்டோசு காற்பந்துக் கழகத்தில் சேர்ந்தார். படிப்படியாக முன்னேறிய நெய்மார் 2009இல் முதல்நிலை அணிக்காக அறிமுகமானார். அந்த ஆண்டிலேயே மிகச் சிறந்த இளம் விளையாட்டாளர் என்ற விருதினை வென்றார். 2010இல் சான்டோசு அணி கூட்டிணைவுப் போட்டிகளில் வெற்றிபெற மிக கூடுதலான கோல்களை (11) அடித்த நெய்மாருக்கு சிறந்த விளையாட்டு வீரர் என்ற விருதும் கிடைத்தது. 2010 பருவத்தில் 60 ஆட்டங்களில் 42 கோல்கள் அடித்தார்.இவரது முயற்சியால் இவரது கழகம் காற்பந்தில் இரட்டை கோப்பைகளை வெல்ல காரணமாயிற்று. 2011இலும் இவரது சிறந்த ஆட்டத்தினால் சான்டோசு அணி இரட்டை (கால்பந்து)#கண்டத்து இரட்டை பெற்றது. 2011ஆம் ஆண்டிற்கான ஃபிஃபா கழக உலகக்கோப்பையில் வெங்கலபந்து வென்றார். இந்தப் போட்டிகளில் இறுதியாட்டம் வரை முன்னேறிய இவரது சான்டோசு கழகம் இறுதியாட்டத்தில் பார்சிலோனாவிடம் தோற்றது.
# நெய்மார்

## விளையாட்டு வாழ்க்கை

### பிரேசிலியத் தேசிய அணித் தேர்வு

நெய்மார் பிரேசிலின் 17 அகவைக்குக் கீழான அணி, 20 அகவைக்கு கீழானவர்களின் U-20 அணிகளில் ஆடியுள்ளார். மூத்தவர்களின் அணியில் 2010இல் தமது முதல் அறிமுக ஆட்டத்தைத் துவங்கினார். ஐக்கிய அமெரிக்காவுடனான நடபுப் போட்டியொன்றில் கலந்து கொண்ட நெய்மார் 28வது நிமிடத்தில் தலையினால் முட்டி கோலடித்தார்; இது பிரேசில் 2-0 என்ற கணக்கில் வெல்லத் துணை புரிந்தது. 2011இல் இசுக்காட்லாந்துடன் எமிரேட்சு விளையாட்டரங்கில் நடந்த போட்டியில் இரண்டு கோல்கள் அடித்து தமது அணி 2-0 என்ற கணக்கில் வெல்லத் துணை புரிந்தார்.  
2013ஆம் ஆண்டிற்கான பிபா கூட்டமைப்புக்களின் கோப்பைப் போட்டிகளில் பிரேசில் தேசிய அணியில் விளையாட 10 எண் சட்டை தரப்பட்டது. சூன் 30 அன்று பிரேசிலின் இரண்டாவது கோலை அடித்து இறுதியாட்டத்தில் எசுப்பானியாவை வெல்லத் துணை நின்றார். இவரது ஆட்டத்திறனால் இவருக்கு இந்தப் போட்டிகளின் மிகச்சிறந்த வீரராக தங்கபந்து விருது வழங்கப்பட்டது. 48 ஆட்டங்களில் 31 கோல்கள் இட்டுள்ள இவர் தமது தேசிய அணிக்கு பிரேசில் தேசிய காற்பந்து அணி#பதினோராவது மிகவுயர்ந்த எண்ணிக்கை கோல் அடித்தவராக விளங்குகிறார்.
# நெய்மார்

## விளையாட்டு வாழ்க்கை

### பார்சிலோனா காற்பந்துக் கழகம்

2013இல் எசுப்பானிய காற்பந்துக் கழகம் பார்சிலோனா கால்பந்துக் கழகம் 57 மில்லியன் ஜூரோக்களுக்கு வாங்கியுள்ளது.
# நெய்மார்

## விளையாட்டு வாழ்க்கை

### காயம்

2014ஆம் ஆண்டு ஜூலை 4ஆம் தேதி பிரேசிலில் நடந்த உலக கால்பந்து கிண்ணப்போட்டியில் கொலொம்பியா வீரர் ஒருவர் காலால் உதைத்ததால் முதுகெலும்பில் காயம் ஏற்பட்டது, எனினும் சுகமடைந்த நெய்மார் தனது திறமைகளை வெளிக்காட்டி வருகின்றார்.
# அசதுத்தீன் ஒவைசி

**அசதுத்தீன் ஒவைசி** (*Asaduddin Owaisi*, பி. 13 மே, 1969) இந்திய அரசியல்வாதி ஆவார், மேலும் இவர் அனைத்திந்திய மஜ்லிசே இத்திகாதுல் முசுலிமீன் கட்சியின் தலைவரும் ஆவார். இந்திய நாடாளுமன்றத்தின் மக்களவைக்கு ஐதராபாத் தொகுதியில் இருந்து மூன்று முறை தேர்ந்தெடுக்கப்பட்டுள்ளார். இவர் 15வது பாராளுமன்றத்தின் சன்சாத் ரத்னா விருதினையும் பெற்றுள்ளார். இவர் 2014-ஆம் ஆண்டில் நடைபெற்ற நாடாளுமன்றத் தேர்தலில், ஹைதராபாது மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# அசதுத்தீன் ஒவைசி

## பதவிகள்

- 1994-2003: ஆந்திரப் பிரதேச சட்டமன்ற உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினாறாவது மக்களவையில் உறுப்பினர்
- 2019: பதினேழாவது மக்களவையில் உறுப்பினர்
- 2024:பதினெட்டாவது மக்களவை உறுப்பினர்கள்
# அசதுத்தீன் ஒவைசி

## வாழ்க்கை

அசதுத்தீன் ஒவைசி 11 திசம்பர் 1996 ஆம் ஆண்டு *பர்ஹீன்* என்பவரைத் திருமணம் செய்து கொண்டார். இவருக்கு ஐந்து மகள்களும் ஒரு மகனும் உள்ளனர்.
# ஓபராய் டிரைடன்ட்

**ஓபராய் மற்றும் டிரைடன்ட்** (Oberoi Trident) இருவேறுபட்ட ஐந்து நட்சத்திர ஹோட்டல்கள் ஆகும். இந்தியா மற்றும் உலகின் பல்வேறு பகுதிகளில் உள்ள ஓபராய் ஹோட்டல் & ரிசர்ட்ஸ் இந்த ஹோட்டலின் உரிமையினைப் பெற்றுள்ளது. இரு ஹோட்டல்களும் ஒன்றாகவே சேர்த்து ஓபராய் டிரைடன்ட் என அழைக்கப்படுகிறது.  
மும்பையிலுள்ள நரிமன் பாயிண்ட்டில் ஓபராய் ஹோட்டல் & ரிசர்ட்ஸ் மற்றும் டிரைடன்ட் ஹோட்டல் அமைந்துள்ளது. இரு ஹோட்டல்களின் மேலாண்மை மற்றும் இயக்க உரிமை ஓபராய் ஹோட்டல் & ரிசர்ட்ஸின் வசமுள்ளது. இரு ஹோட்டல்களும் தனித்தனி கட்டிடங்களாக இருந்தாலும் ஒரு பாதையின் மூலம் இணைக்கப்பட்டுள்ளது.  
முதலில் ஓபராய் டவர்ஸ்/ஓபராய் ஷெரடன் என அழைக்கப்பட்டது. 2004 முதல் 2008 வரை ஹில்டன் டவர்ஸ் என இயக்கப்பட்டது அதன் பின்பு ஏப்ரல் 2008 ல் ஹில்டன் ஹோட்டல் என மீண்டும் பெயர்மாற்றம் செய்யப்பட்டது.
# ஓபராய் டிரைடன்ட்

## ஹோட்டலின் பங்குதாரர்கள்

ஹோட்டலின் பெரும்பான்மையான பங்குகள் பி.ஆர்.எஸ். ஓபராயிடம் உள்ளது. இதர பங்குதாரர்களில் சிகரெட் ஹோட்டல் குழுமம் மற்றும் ஐடிசி நிறுவனம் முக்கியமானவர்கள் ஆவர். இருப்பினும் அதிக பங்குகளைக் கொண்டுள்ளதால் ஓபராய் குழுமத்திடம் உரிமையில் அதிகாரங்கள் அதிகம் உள்ளன.
# ஓபராய் டிரைடன்ட்

## நவம்பர் 2008 தீவிரவாதிகள் தாக்குதல்

நவம்பர் 26, 2008 ஓபராய் டிரைடன்ட் ஹோட்டல்கள் மும்பைத் தாக்குதலின் ஒரு பகுதியாக, தீவிரவாதிகளால் தாக்கப்பட்டது. விருந்தினர்கள் மற்றும் ஊழியர்களுடன் சேர்த்து ஹோட்டலையும் தீவிரவாதிகள் முற்றுகையிட்டனர். இந்த ஹோட்டலை தீவிரவாதிகள் ஆக்கிரமிப்பு செய்யும் போது 350 பேர் இருந்தனர், மொத்தம் 32 பேர் கொல்லப்பட்டனர்.
# ஓபராய் டிரைடன்ட்

## ஹோட்டல்களின் பட்டியல்

### ஓபராய் ஹோட்டல் & ரிசர்ட்ஸ்

**இந்தியாவில்:**
- ஓபராய், டெல்லி
- ஓபராய், பெங்களூர்
- ஓபராய் கிராண்ட், கொல்கத்தா
- ஓபராய் டிரைடன்ட், மும்பை
- ஓபராய் அமர்விலாஸ், ஆக்ரா
- ஓபராய் ராஜ்விலாஸ், ஜெய்பூர்
- ஓபராய் உடைவிலாஸ், உதய்பூர் (எண். 4, உலகின் சிறந்த ஹோட்டல்கள், 2012 )
- வைல்டு ஃபிளவர், ஷிம்லா (இமயமலை)
- ஓபராய் செசில், ஷிம்லா
- ஓபராய், மோட்டார் வெஸல் ரிந்தா, உப்பங்கழி கப்பல், கேரளா
- ஓபராய் வானயாவிலாஸ், ரன்தாம்போர் (சவாய் மதோபுர்)
- ஓபராய், குர்க்கான்  
**இந்தோனேசியாவில்**
- ஓபராய், பாலி
- ஓபராய், லாம்போக்  
'''
மொரிஷியஸில்:'''
- ஓபராய், மொரிஷியஸ்  
'''
எகிப்தில்'''
- ஓபராய், சகி ஹஷிஸ், சிவப்பு கடல்
- ஓபராய் ஸஃரா, சொகுசு நைல் கப்பல்
- ஓபராய் பிலா, நைல் கப்பல்  
**சவுதி அரேபியாவில்**
- ஓபராய், மடினா  
**அரபு எமிரேட்ஸில்**
- ஓபராய், துபாய்  
**டிரைடன்ட் ஹோட்டல்கள்**  
**இந்தியாவில்**
- டிரைடன்ட், ஆக்ரா
- டிரைடன்ட், புவனேஷ்வர்
- டிரைடன்ட், சென்னை
- டிரைடன்ட், கோயம்புத்தூர் (கட்டிட வேலையில் உள்ளது)
- டிரைடன்ட், கொச்சி
- டிரைடன்ட், குர்க்கான்
- டிரைடன்ட், ஜெய்பூர்
- டிரைடன்ட், பந்த்ரா குர்லா, மும்பை
- டிரைடன்ட், நரிமன் பாயிண்ட், மும்பை
- டிரைடன்ட், உதய்பூர்
- டிரைடன்ட், ஹைதராபாத்  
**இந்தியாவிலுள்ள மற்ற ஹோட்டல்கள்**
- கிளார்க்ஸ் ஹோட்டல், ஷிம்லா
- மெய்டன்ஸ் ஹோட்டல், டெல்லி
# ஓபராய் டிரைடன்ட்

## இருப்பிடம்

நரிமன் பாயிண்ட்டின் முக்கிய ஷாப்பிங்க் செய்யும் பகுதிகயில் ஓபராய் ஹோட்டல் அமைந்துள்ளது. ஹோட்டலுக்கு மிக அருகிலுள்ள பகுதிகள்,  
- மரைன் டிரைவ் – சுமார் 0.5 கி.மீ
- இந்திய நுழைவு வாயில் – சுமார் 2 கி.மீ
- தாராபோர்வாலா அக்வாரியம் – சுமார் 4 கி.மீ  
இந்த ஹோட்டலுக்கு வரும் விருந்தினர்கள் ஹாஜி அலி, ஜஹாங்கிர் கலைக்கூடம் மற்றும் சித்திவிநாயகர் கோவிலுக்கும் செல்கின்றனர். அருகிலுள்ள விமானம் மற்றும் ரயில் நிலையங்களின் தொலைவு,
- சர்வதேச விமான நிலையத்திலிருந்து தொலைவு : சுமார் 29 கி.மீ
- உள்நாட்டு விமான நிலையத்திலிருந்து தொலைவு : சுமார் 24 கி.மீ
- சி.எஸ்.டி ரயில் நிலையத்திலிருந்து தொலைவு : சுமார் 5 கி.மீ
- மும்பை மத்திய ரயில் நிலையத்திலிருந்து தொலைவு : சுமார் 7 கி.மீ
# ஓபராய் டிரைடன்ட்

## அறைகள் மற்றும் வசதிகள்

ஓபராய் ஹோட்டலில் டீலக்ஸ் அறைகள், மதிப்புகூட்டு அறைகள், கடல் காட்சி காண்பதற்கான் சிறப்பு அறைகள், ஓபராய் எக்ஸ்கியூட்டிவ் அறைகள், ஓபராய் எக்ஸ்கியூட்டிவ் - டீலக்ஸ் அறைகள், மதிப்புகூட்டு அறைகள் மற்றும் இதர அறைகள். ஒவ்வொரு அறையும் இணையம், தொலைக்காட்சி உள்ளிட்ட பலதரப்பட்ட வசதிகளுடன் அமைந்துள்ளது.
- மொத்த அறைகளின் எண்ணிக்கை: 541
- அறைத்தொகுதிகளின் எண்ணிக்கை: 107
- உணவகங்களின் எண்ணிக்கை: 4
# அறம் (சிறுகதைத் தொகுதி)

**அறம்** என்ற மையப்புள்ளியைச் சுற்றி ஜெயமோகன் எழுதிய பன்னிரண்டு சிறுகதைகளின் தொகுதி அறம் என்ற சிறுகதைத் தொகுப்பாகும். இதை வம்சி பதிப்பகம், திருவண்ணாமலை 2011 ஆகஸ்டில் வெளியிட்டிருக்கிறது. உண்மை மனிதர்களின் கதைகள் என்று இக்கதைகள் ஆசிரியரால் குறிப்பிடப்பட்டுள்ளன. இந்நூலின் ISBN – 978-93-80545-42-4.
# அறம் (சிறுகதைத் தொகுதி)

## இலக்கிய முக்கியத்துவம்

ஜெயமோகன் அவரது இணையதளத்தில் தொடர்ச்சியாக வெளியிட்ட பன்னிரண்டு கதைகள் இத்தொகுதியில் உள்ளன. இவை வெளிவந்தபோது பெரும் வாசக வரவேற்பைப் பெற்றன. தொடர்ச்சியாக இணையதளத்திலேயே இவ்வளவு சிறுகதைகள் வெளியாகியது தமிழிலக்கியச் சூழலில் முக்கியத்துவம் உடைய முன்னோடி நிகழ்வாகும்.  
இக்கதைகள் பின்னர் நூலாக வெளிவந்தபோதும் பாராட்டுக்களைப் பெற்றது. இதில் உள்ள யானைடாக்டர், நூறு நாற்காலிகள் ஆகியவை தனிநூல்களாக வெளிவந்துள்ளன. யானை டாக்டர் இலவசப் பிரதியாகவும் வினியோகம் செய்யப்பட்டது.  
தன் ஐம்பது வயதை ஒட்டி அறவிழுமியங்கள் மீது உருவான ஆழமான அவநம்பிக்கையை வெல்லவே இக்கதைகளை எழுதியதாக ஆசிரியர் குறிப்பிட்டிருக்கிறார். இக்கதைகளில் உள்ள நாயகர்கள் உண்மையான மனிதர்கள். அவர்களின் அறத்தில் ஊன்றிய பெருவாழ்க்கையைச் சொல்வதன் வழியாக தன் நம்பிக்கையை மீட்டுக்கொண்டதாகச் சொல்கிறார்.
# அறம் (சிறுகதைத் தொகுதி)

## கதைகள்

அறம் தொகுதியில் பன்னிரண்டு கதைகள் உள்ளன.
1. அறம்
1. சோற்றுக்கணக்கு
1. மத்துறு தயிர்
1. வணங்கான்
1. மயில்கழுத்து
1. யானைடாக்டர்
1. நூறுநாற்காலிகள்
1. தாயார்பாதம்
1. பெருவலி
1. ஓலைச்சிலுவை
1. கோட்டி
1. உலகம் யாவையும்
# நீதிபதியின் மரணம் (நூல்)

**நீதிபதியின் மரணம்** லியோ டால்ஸ்டாயின் சிறுகதையின் (The Death of Ivan llyich) தமிழ் மொழிபெயர்ப்பு ஆகும். இது ருஷ்ய இலக்கியத்தின் யதார்த்தவாதப் படைப்பான சிறுகதை ஆகும்.
# நீதிபதியின் மரணம் (நூல்)

## நூல் அமைப்பு

சமுதாயத்தில் அதிகார வர்க்கக் குடும்ப வாழ்வின் கசப்பான உண்மைகளை கூறுகிறது லியோ டால்ஸ்டாயின் ’நீதிபதியின் மரணம்’. இக்கதையின் தலைவன் ’இவான் இலியிச்’ விசாரணை நீதிபதியாக இருந்தவர். தீராநோய் அவனை வாட்டுகிறது. மரணப்படுக்கையில் வேதனைப்படும் அவன் தன் குடும்ப வாழ்க்கை பற்றி யதார்த்த நோக்குடன் நினைத்துப் பார்க்கிறான்.  
அவனது சிந்தனைகள் அவன் வாழ்க்கையை உண்மையாகவே வாழ்ந்தானா என்ற கேள்வியை அவனுக்கு எழுப்புகின்றன. அவனது சிந்தனையோட்டங்களை ஆசிரியர் பதிவு செய்கிறார். தனது குழந்தைப் பருவத்திலிருந்து கடந்து சென்று இன்றைய நிலையை நெருங்க நெருங்க அவனது மகிழ்ச்சியெல்லாம் பயனற்றதாய், போலியாய் ஆகிவிட்டது என்ற அவனது ஆற்றாமையையும் "நான் மலைமீது ஏறிக்கொண்டிருப்பதாகக் கற்பனை செய்து கொண்டே, மலையிலிருந்து கீழே உருண்டு கொண்டிருந்தேன்.ஆம் அப்படித்தான். என்னுடைய நண்பர்களும் நான் உயரச் செல்வதாகக் கருதினார்கள். ஆனால் வாழ்க்கையே என் காலடியில் நொறுங்கிக் கொண்டிருக்கிறது." என்ற அவனது வளர்ச்சி குறித்த அவனது பார்வையையும் மனநிலையையும் ஆசிரியர் நூல் முழுவதும் பதிவு செய்கிறார்.  
- நீதிபதியின் மரணம்
# கைலாஸ் மானசரோவர் யாத்திரை (நூல்)

**கைலாஸ் மானசரோவர் யாத்திரை**, திருக்கயிலாய யாத்திரை அனுபவங்களின் கட்டுரை வடிவங்களின் தொகுப்பு நூலாகும். இந்நூல் சென்னையிலுள்ள இராமகிருஷ்ண மடத்தால் வெளியிடப்பட்டது.
# கைலாஸ் மானசரோவர் யாத்திரை (நூல்)

## முன்னுரை

திருக்கயிலாயத்தின் பெருமை, இந்து, புத்த, ஜைன, பொம்பா மதத்தில் திருக்கயிலாயத்திற்கு வழங்கப்பட்டுவரும் முக்கியத்துவம், கயிலாயத்தை தரிசித்த அடியார்கள் பற்றிய பெரிய புராணச் செய்திகள் குறித்து முன்னுரையில் ஆசிரியர் குறிப்பிட்டுள்ளார்.
# கைலாஸ் மானசரோவர் யாத்திரை (நூல்)

## நூல் ஆசிரியர்

இந்நூல் ஆசிரியர் சுவாமி கமலாத்மானந்தர், மதுரை ஸ்ரீராமகிருஷ்ண மடத்தின் தலைவரும், 'ஸ்ரீராமகிருஷ்ண விஜயம்’ தமிழ் மாதப்பத்திரிக்கையின் முந்தைய ஆசிரியர்களில் ஒருவரும் ஆவார். 1998 இல் 20 பேர் கொண்ட குழுவுடன் மேற்கொண்ட திருக்கயிலாய யாத்திரை அனுபவங்களை ஸ்ரீராமகிருஷ்ண விஜயத்தில் தொடர் கட்டுரையாக (1998-2002) எழுதினார். இக்கட்டுரை மிகுந்த வரவேற்பைப் பெற்றதால், கட்டுரையுடன் பல புதிய பகுதிகளும் தகவல்களும் சேர்க்கப்பட்டு ஒரு சிறந்த வழிகாட்டி நூலாக அமையும் விதத்தில் இந்நூல் வெளியிடப்பட்டுள்ளது.
# கைலாஸ் மானசரோவர் யாத்திரை (நூல்)

## வண்ணப்படங்கள்

சிறப்புப் பக்கங்களில் புகைப்படங்களும் இந்நூலில் சேர்க்கப்பட்டுள்ளன. அவை:
- முதல் நாள் கையிலை மலையை வலம்வரும் திருக்கயிலாயக் காட்சி
- முதல் நாள் பரிக்ரமப் பாதை
- 2 ஆம் நாள் பரிக்ரமத்தில் (கிரிவலம்) மிகக் கடினமான ஏற்றம் ’டோல்மா பாஸ்’
- 3 ஆம் பரிக்ரமப் பாதை : ஒரு காட்சி
- திருக்கயிலாயம் (மேற்கு முகம்)
- திருக்கயிலாயம் (வடக்கு முகம்)
- திருக்கயிலாயக் காட்சி (தெற்கு முகம்)
- குர்லா மாந்தாதா மலையின் பின்னணியில் மானசரோவர்
- உதய வேளையின் பொன்மயமான கயிலாயம்
# எட்வின் ஹோவர்ட் ஆர்ம்ஸ்ட்ராங்

**எட்வின் ஹோவர்ட் ஆர்ம்ஸ்ட்ராங்** (டிசம்பர் 18, 1890 - ஜனவரி 31, 1954) இவர் அமெரிக்காவில் வாழ்ந்த மின்பொறியாளர் மற்றும் கண்டுபிடிப்பாளர் ஆவர். ஒரு அமெரிக்க மின் பொறியாளர் மற்றும் கண்டுபிடிப்பாளர். இவர் வானொலி பயன்பாட்டின் வரலாற்றில் இவர் ஒலி பண்பேற்றம் மூலம் மறக்க முடியாதவர் ஆவார். இவர் உலகின் முதல் எப்.எம் ஒலிபரப்பிற்காக காப்புரிமை பெற்றார். இவரின் மறுமீட்டாக்க மின்சுற்றுக்காக 1941ஆம் ஆண்டு காப்புரிமை கிடைத்தது. அதன் பின் இரண்டாவது முறை மேம்பட்ட மறுமீட்டாக்க மின்சுற்றுக்காக 1933ஆம் ஆண்டும் காப்புரிமை பெற்றார். 1918ஆம் ஆண்டில் சூப்பர்ஹெடரோடைன்னை (Superheterodyne receiver) மேம்படுத்தினார்.
இவர் ஒரு வானொலி ஒலிபரப்பில் நவீன அதிர்வெண் பண்பலைபண்பேற்றம் (FM) கொண்டுவந்து புரட்சியை ஏற்படுத்தினார்.  
**ஆர்ம்ஸ்ட்ராங்** 1890ஆம் ஆண்டு அமெரிக்காவின் நியூ யார்க் நகரில் பிறந்தார். கொலம்பியா பல்கலைக்கழகத்தில் தீட்டா ஜி பற்றிய பாடத்தை எடுத்துப்படித்தார். பின்னர் கொலம்பியா பல்கலைக்கழகத்தில் பேராசிரியராகச் சேர்ந்தார்.
# எட்வின் ஹோவர்ட் ஆர்ம்ஸ்ட்ராங்

## இளமை

நடந்தபோது சமிக்ஞை பிரிவில் இருந்தபோது உள்ள படம்]]
இவர் அமெரிக்காவின் நியூயார்க் சிட்டி, செல்சியா என்ற இடத்தில் பிறந்தார். இவரின் அப்பா பெயர் ஜான் அம்மாவின் பெயர் எமிலி ஆகும். இவரின் அப்பா ஆக்ஸ்போர்டு யுனிவர்சிட்டி பிரஸ்ஸில் வேலை செய்தார்.
# எட்வின் ஹோவர்ட் ஆர்ம்ஸ்ட்ராங்

## ஆரம்பகால பணி

அவர் படித்த கொலம்பியா பல்கலைக்கழக்கத்திலேயே முதலில் பேராசிரியராகப் பணிபுரிந்தர். அதன் பின்பு முதல் உலகப்போரின் போது சமிக்ஞை அதிகாரியாக சேவை செய்தார். 1954ம் ஆண்டு ஜனவரி மாதம் 31ஆம் தேதி அவர் குடியிருந்த பதின்மூன்றாம் மாடியிலிருந்து குதித்துத் தற்கொலை செய்துகொண்ட்டார்.
# கல் சொல்லும் கதைகள் (நூல்)

**கல் சொல்லும் கதைகள் (நூல்)**, கல்வெட்டுகளைப் பற்றிய அறிமுக நூல் ஆகும். இந்நூலை எழுதியவர் வெள்ளையாம்பட்டு சுந்தரம் ஆவார். இந்நூலின் மதிப்புரை வழங்கியிருப்பவர் நடன. காசிநாதன் (பதிவாளர், தமிழ்நாடு அரசு தொல்பொருள் ஆய்வுத்துறை). இந்நூல் ஆசிரியர், கல்வெட்டு ஆய்வுத் துறை தொடர்பான அனைத்து செய்திகளையும் சுருக்கமாக பன்னிரு வழிமுறை என்ற பெயரில் பன்னிரண்டு தலைப்புகளின் கீழ் அடக்கியுள்ளார்.  
தமிழகத்தின் அண்டை மாநிலமான புதுவையில் பிரெஞ்சு ஆட்சிக்காலம் முதலே கல்வெட்டு ஆய்வுத்துறை இயங்கி வருவதையும், அதன் ஆய்வுக்குறிப்புகள் தனிப்புத்தகமாக வருமளவு அதிகமானவை என்றும், அவை இந்நூலில் தரப்படவில்லை என்றும் குறிப்பிடுகிறார் நூலாசிரியர்.
# கல் சொல்லும் கதைகள் (நூல்)

## நூலின் சிறப்பு

கல்வெட்டுகள் தமிழகத்தில் எவ்வளவு உள்ளன என்பதையும், அவை என்னென்ன மொழிகளில் எழுதப்பெற்றுள்ளன என்பதையும், அவற்றைப் படித்து இவ்வுலகுக்கு உணர்த்தியுள்ள சான்றோர்கள் யாவர் என்பதையும், இன்னும் செய்யப்பட வேண்டிய பணி எவ்வளவு இருக்கிறது என்பதையும் கலைநயத்தோடு எழுதியுள்ளார்.
# கல் சொல்லும் கதைகள் (நூல்)

## நூல் ஆசிரியர்

நூல் ஆசிரியர் வெள்ளையாம்பட்டு சுந்தரம் அவர்கள் சிறுவயதில் படிக்கும்போதே (1945-50) தனது தமிழ் ஆசிரியர் திரு.நடேச ஐயரின் கல்வெட்டு ஆர்வத்தால் கல்வெட்டுகள் மீதான ஆர்வம் ஊன்றப்பட்டவர்.
# கல் சொல்லும் கதைகள் (நூல்)

## நூலின் அமைப்பு

- கல்லெழுத்துகள்
- முற்கால எழுத்துகள்
- எழுத்தும் மொழியும்
- ஆராய்ச்சிப் பாதை
- தொல்பொருள் ஆய்வுத்துறை
- செப்பேடுகள்
- கல்வெட்டுப் படிக்கும் முறை
- எழுதினோரும் எழுதிய முறையும்
- மூன்று கல்வெட்டுகள்
- பிறமொழிக் கல்வெட்டுகள்
- பயன் தரும் கதைகள்
- நாம் செய்ய வேண்டியது என்ன?
# கல் சொல்லும் கதைகள் (நூல்)

## நூலின் தகவல்கள்

- காலத்தால் அழியாமல் காப்பாற்றவே கல்வெட்டுமுறை தோன்றியது என்பதில் ஆரம்பித்து நடுகல்லைப் பற்றியும், குன்றுகளில் உள்ள கல்வெட்டுகளைப் பற்றியும் தகவல்கள் உள்ளன.
- கல்வெட்டெழுத்துக்களின் எழுத்து முறைகளும் அவற்றின் காலகட்டங்களும்
- இந்தியாவில் இதுவரை கண்டுபிடிக்கப்பட்டுள்ள சுமார் முப்பதாயிரம் கல்வெட்டுகளில் மூன்றில் இரண்டு பங்கு தமிழ்நாட்டில் இருப்பவை.
- கல்வெட்டுகளை படியெடுக்க தேவைப்படும் பொருள்களும் படியெடுக்கும் முறையும்.
- தமிழகத்தின் மூன்று முக்கிய கல்வெட்டு செய்திகளான தஞ்சை இராசராச சோழன் செய்த கல்வெட்டு, கணபதி நல்லூர்ச் சாசனம், மணிமங்கலம் சபையோர் சாசனம் ஆகியன.
- பதின்மூன்றாம் நூற்றாண்டில் (சுமார் கி.பி 1281) எழுதப்பட்ட தமிழ்க் கல்வெட்டில் உள்ள சீனமொழி எழுத்துக்கள். இக்கல்வெட்டு கிடைத்த இடம் சீனாவின் ஹாங்காங்குக்கு வடக்கே உள்ள சுவான்-சூ என்னுமிடம்.
- இலங்கையில் காலி என்னும் நகரத்தில் கண்டெடுக்கப்பட்ட கல்வெட்டு மூன்று மொழிகளில் எழுதப்பட்டுள்ளது. அவை: தமிழ் மொழி, பாரசீக மொழி, சீன மொழி. இக்கல்வெட்டின் காலம் கி.பி.1409
- உத்திரமேரூர் கல்வெட்டும் தகவல்களும்.
கல்வெட்டுகளைப் பற்றிய பிற தகவல்களும் உள்ளன.
# இசுலாமிய அரசு

**இசுலாமிய அரசு** அல்லது **இராக்கிலும் சிரியாவிலும் இஸ்லாமிய அரசு** (, அரபி மொழி: الدولة الاسلامية في العراق والشام) சுருக்கமாக ISIL அல்லது ஐ*சிஸ்* (ISIS) என்று அழைக்கப்படுகிறது. *இசிஸ்* இயக்கம் ஓர் ஆயுதம் தாங்கிய தீவிரவாதக் குழு ஆகும். இது சிரியா மற்றும் ஈராக்கிலும் வட ஆபிரிக்கா, மத்திய கிழக்காசியா, தெற்காசியா போன்ற பிரதேசங்களிலும் இயங்குகிறது. *இசிஸ்* இயக்கத்தின் நோக்கம் ஈரான் மற்றும் சிரியாவின் சில பகுதிகளை உள்ளடக்கிய ஓர் இஸ்லாமிய ஆட்சியை உருவாக்க வேண்டும் என்பதாகும். இக்குழுவானது ஈராக் போரின் போது உருவாக்கப்பட்டது. பின்னர் 2004 ஆம் ஆண்டில் *இசிஸ்* இயக்கம் அல் காயிதாவுடன் இணைந்து செயல்பட்டது. இது சுன்னி இஸ்லாமியர்கள் அதிகம் உள்ள ஈராக் பகுதிகளில் *கலீபா* ஆட்சியை நிறுவி பின்னர் அவ்வாட்சியை *சிரியா*வுக்கும் விரிவுபடுத்த வேண்டும் என்ற நோக்கத்தோடு செயற்பட்டு வருகின்றது. 2014 ஆம் ஆண்டு பிப்ரவரி மாதம் அல் காயிதா *இசிஸ்* உடனான தனது தொடர்பை முறித்துக் கொண்டது. இக்குழுவானது அல் காயிதாவை விடவும் அபாயகரமான குழு என நிபுணர்கள் கருதுகின்றனர். மேலும் இவ்வமைப்பிற்கு ஆதரவாக இருப்போம் என போகோ அராம் தீவிரவாத அமைப்பு அறிவித்துள்ளது.
# இசுலாமிய அரசு

## வெற்றிகள்

ஈராக்கியப் போரின் உச்சத்தின் போது இக்குழுவானது ஈராக்கின் *அல் அன்பார்* (Al Anbar), *நைனவா* (Ninawa), *கிர்குக்* (Kirkuk) மற்றும் *சலாஹுத்தீன்* (Salah ad Din) பகுதியில் பெரும்பான்மையையும் மேலும் *பாபில்* (Babil), *தியாலா* (Diyala), பக்தாதின் பெரும்பான்மையான பகுதிகள் என்பவற்றிலும் தாக்குதலில் ஈடுபட்டது. இது *பகுபா*வைத் தனது தலைநகராக அறிவித்துக் கொண்டது. *சிரிய மக்கள் போர்* தொடக்க காலத்தில் இக்குழுவானது சிரியாவின் *அர்-ரக்கா* (Ar-Raqqa), *அலெப்போ* (Aleppo) ஆகிய பகுதிகளில் தாக்குதல் நடத்தியது. அரசு இராணுவ வீரர்களைக் கொன்றது மட்டுமல்லாமல் ஆயிரக்கணக்கான பொது மக்களைக் கொன்றதாகவும் *இசிஸ்* குழு பொறுப்பேற்றுக் கொண்டுள்ளது. அமெரிக்கக் கூட்டுப் படைகள் இப்பகுதியில் இருந்த காலகட்டதில் இக்குழுவானது பின்னடைவைச் சந்தித்தது. 2012 ஆம் ஆண்டின் பிற்பகுதியில் இக்குழு தனது உறுப்பினர்களின் எண்ணிகையை 2,500 என இரட்டிப்பாக்கியது. சிரியாவின் வட பகுதியில் குறிப்பிடத்தக்க வெற்றிகளை இக்குழு பெற்றுள்ளது.
# இசுலாமிய அரசு

## பாலியல் அடிமைகள்

இக்குழுவானது யாசிடி மதப்பிரிவுப் பெண்களை பிடித்து பாலியல் அடிமைகளாக விற்கின்றனர். பன்னிரெண்டு அமெரிக்க டாலர்களுக்குப் பெண்களை பாலியல் அடிமைகளாக விற்கின்றனர். மேலும் இந்த அமைப்பானது "கிறுஸ்தவ மற்றும் யாசிடி பெண்கள் மீது தங்களுக்கு உரிமை உள்ளது" எனும் வாசகங்கள் அடங்கிய துண்டுப் பிரசுரங்களையும் வினியோகிக்கின்றனர். பூப்பெய்தாதப் பெண்களுடன்கூட அவர்கள் பாலியல் உறவு கொள்ளலாம் என அந்தத் துண்டுப் பிரசுரங்களில் கூறப்பட்டுள்ளது. இவர்களிடமிருந்து தப்பிப்பதற்காக சிக்கிக் கொண்டவர்களில் சிலர் மணிக்கட்டில் வெட்டிக்கொண்டு தற்கொலைக்கும் முயலுகின்றனர்.
# இசுலாமிய அரசு

## சர்வதேசக் குற்றவியல் நீதிமன்றம்

இராக்கிலும் சிரியாவிலும் ஐ எஸ் தீவிரவாத அமைப்பினர் மிகக் கொடூரமான வகையிலான செயல்களை செய்துள்ளனர் என்று தி ஹேகிலுள்ள சர்வதேசக் குற்றவியல் நீதிமன்றத்தின் அரச வழக்கறிஞரான ஃபதௌ பென்சௌடா கூறியுள்ளார்.
# இசுலாமிய அரசு

## வெளிநாட்டைத் தாக்குதல்

அமெரிக்கப் புலனாய்வுப் பிரிவான (எப்.பி.ஐ) அதிகாரிகள் கூறிய தகவலின் படி ஆஸ்திரேலியா, பிரான்ஸ் போன்ற நாடுகளில் சமீபத்தில் இவர்கள் தாக்குதல் நடத்தியதுபோல் அமெரிக்காவிலும் தக்குதல் நடத்தலாம் என்று தெரிவித்துள்ளார்கள்.
# இசுலாமிய அரசு

## ஆக்கிரமிப்பு

இந்த அமைப்பு 2015 மே மாதம் வரையில் ஈராக்கின் பலபகுதிகளை பிடித்துள்ளது. மே மாதம் 19 ஆம் திகதி அன்று ஈராக்கின் முக்கிய நகரமான ரமாடி என்ற நகரைப்பிடித்துள்ளது இந்த தீவிரவாத அமைப்பு. உலக நாடுகளுக்கு அச்சுறுத்தலாக அமைந்துள்ள இந்த அமைப்பு பாக்கிஸ்தானிடமிருந்து அணு ஆயுதத்தை வாங்கப்போவதாகத் தெரிவித்துள்ளது.
# இசுலாமிய அரசு

## நினைவுச் சின்னங்களை அழித்தல்

சிரியாவிலும், ஈராக்கிலும் உள்ள இரண்டாயிரம் ஆண்டுகளுக்கு முந்தைய பழங்கால நினைவுச் சின்னங்களை, இசுலாமிய கொள்கைகளுக்கு எதிரான உருவ வழிபாட்டு தலங்கள் எனக்கருதி இசுலாமியத் தீவிரவாதிகள் வெடிகுண்டுகளால் தாக்கி அழித்து வருகின்றனர். அவைகளில் பல்மைராவில் உள்ள இரண்டாயிரம் ஆண்டு பழமை வாய்ந்த சிதிலமடைந்த கோயிலும் ஒன்றாகும்.
# இசுலாமிய அரசு

## பயணிகள் விமான அழிப்பு

எகிப்து நாட்டின் ஷரம் அல்-ஷேக் விமான நிலையத்திலிருந்து இரஷ்யாவின் பீட்டர்ஸ்பர்க் நகருக்கு 224 பயணிகளுடன் சென்றுகொண்டிருந்த ரஷ்யாவின் பயணிகள் விமானத்தை சுட்டு வீழ்த்திவிட்டு அந்தக் காட்சியை வீடியோவில் வெளியிட்டார்கள். இந்தத் தாக்குதலில் அதில் பயணம் செய்த அனைவரும் மரணம் அடைந்தனர்.
# இசுலாமிய அரசு

## பாரிஸ் தாக்குதல்

2015 நவம்பர் 13 அன்று பிரான்சின் தலைநகர் பாரிசில் *இசிஸ்* இயக்கம் தாக்குதல் நடத்தினர். நவம்பர் 13 இரவு பாரிசின் பல இடங்களில் துப்பாக்கி, குண்டு, தற்கொலைத் தாக்குதல்கள், மற்றும் பணயக்கைதிகளைப் பிடித்தல் போன்றவை இடம்பெற்றன. தாக்குதல்கள் மஐநே இரவு 09:16 மணிக்கு, பிரான்சு விளையாட்டரங்கம், மற்றும் செயின்ட் டெனிசு என்ற வடக்குப் புறநகர்ப் பகுதியிலும், 1வது, 10வது, 11வது மாவட்டங்களிலும் ஆரம்பமாயின. மூன்று வெவ்வேறு குண்டுவெடிப்புகளும், ஆறு இடங்களில் துப்பாக்கிச் சூட்டு நிகவுகளும் இடம்பெற்றன.
# இசுலாமிய அரசு

## தொடர்புடைய கட்டுரைகள்

- நவம்பர் 2015 பாரிசுத் தாக்குதல்
- 2014 வட ஈராக் தாக்குதல்
- அபு பக்கர் அல்-பகதாதி
- 2015 சன்ஆ மசூதிக் குண்டுவெடிப்புகள்
- 2015 பெய்ரூத் குண்டுவெடிப்புகள்
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 15

## ஸ்ரீகர்சன் (மே 25, 2013- சூன் 1, 2014) (வாக்கு: 3|1|2)

ஸ்ரீகர்சன், ஆகிய நான் விக்கிப்பீடியாவில் தொடர்ச்சியாகப் பங்களித்து வருகின்றேன். தற்போது வரை விக்கிப்பீடியாவில் ஒரு கட்டுரையை ஏனும் உருவாக்காத போதிலும் தென்கிழக்காசிய நாடுகளின் கூட்டமைப்பு, பிலிப்பீன்சு, இசுதான்புல் போன்ற கட்டுரைகளை அதிகளவில் விரிவாக்கியுள்ளேன். அண்மைக்காலமாக முதற்பக்க கட்டுரைகள் ஒழுங்கமைப்பு மற்றும் பராமரிப்பு பணிகளில் ஈடுபட்டு வருகின்றேன். ஆனால் வார்ப்புரு:Mainpage v2 இல் தொகுக்க முடியாதுள்ளதால் மற்ற நிர்வாகிகளின் துணையை ஒவ்வொரு வாரமும் நாடவேண்டியுள்ளது. அத்தோடு விக்கிப்பிடியாவில் மீடியாவிக்கி பெயர்வெளியிலுள்ள பல நிரல்கள் மேம்படுத்தப்பட வேண்டி உள்ளன. நுட்பம் சார் அறிவு உள்ளதால் என்பங்களிப்பை விக்கிப்பீடியாவிற்கு நுட்பரீதியாகவும் வழங்க முடியும். இணைக்கப்பட வேண்டிய கட்டுரைகளை இணைத்து உதவவும் முடியும். அத்துடன் நிர்வாகிக்குரிய அதிகாரங்களை (பயனர் தடை,பக்கங்களை நீக்குதல்) எந்த வகையிலும் துஷ்பிரயோகம் செய்யமாட்டேன் என உறுதிகூறி என் பரிந்துரியை முன்வைக்கின்றேன்.  
சான்றுகள்;  
--ஸ்ரீகர்சன் (பேச்சு) 17:23, 25 மே 2014 (UTC)  
- வாக்கெடுப்பு இன்று இலங்கை/இந்திய நேரம் **22:53** (UTC 17:23) உடன் முடிவிற்குவருகின்றது.--ஸ்ரீகர்சன் (பேச்சு) 23:09, 31 மே 2014 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 15

## ஸ்ரீகர்சன் (மே 25, 2013- சூன் 1, 2014) (வாக்கு: 3|1|2)

#### ஆதரவு

1. **ஸ்ரீகர்சன்** நிச்சயம் நிர்வாகியாக வேண்டியவர் அவர் நிர்வாகி ஆக்குவதை ஆமோதிக்கின்றேன் --✍ mohamed ijazz ☪® (பேச்சு) 07:06, 26 மே 2014 (UTC)
1. ஆமாம் இயாசு இவர்களே, நானும் **ஸ்ரீகர்சன்** அவர்கள் நிர்வாகி ஆவதை ஆமோதிக்கின்றேன்.--யாழ்ஸ்ரீ (பேச்சு) 15:32, 26 மே 2014 (UTC)
1. ஆர்வத்துடனும், ஆக்கப்பூர்வமான பணிகளிலும் ஈடுபாடு உள்ளதாலும், தக்க சமயத்தில் இவருக்கு நிர்வாக தரம் கொடுக்கப்பட்டால், விக்கிப்பீடியாவின் வளர்ச்சிக்கு உதவுமென்ற காரணத்தினால் **ஸ்ரீகர்சனுக்கு** நிர்வாக தரம் கொடுப்பதற்கு முழுமனதுடன் ஆதரவு அளிக்கிறேன். --தினேஷ்குமார் பொன்னுசாமி (பேச்சு) 15:42, 26 மே 2014 (UTC)  
(வாக்கெடுப்புக் காலம் முடிந்தது)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 15

## ஸ்ரீகர்சன் (மே 25, 2013- சூன் 1, 2014) (வாக்கு: 3|1|2)

#### எதிர்ப்பு

1. --<span>Anton</span><font color="red"><sup>Talk</sup></font> 17:56, 25 மே 2014 (UTC)  
(வாக்கெடுப்புக் காலம் முடிந்தது)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 15

## ஸ்ரீகர்சன் (மே 25, 2013- சூன் 1, 2014) (வாக்கு: 3|1|2)

#### நடுநிலை

1. சீறீகர்சனின் ஆர்வத்தையும், அவரின் தைரியத்தையும் மதிக்கின்றேன். அதேவேளையில், நிர்வாகியாவதற்கு அவர் பயிலவேண்டியது இன்னமும் நிறைய இருப்பதாகவும், இன்னபிற பங்களிப்பினைத் தரவேண்டியது உள்ளன எனக் கருதுவதாலும் நடுநிலை வகிக்கிறேன். --மா. செல்வசிவகுருநாதன் (பேச்சு) 07:55, 26 மே 2014 (UTC)--<span>&nbsp;**நி.மாதவன்**&nbsp; </font></span> (<span>&nbsp;***பேச்சு***&nbsp; </font></span>) 13:45, 26 மே 2014 (UTC)
1. --<span>&nbsp;**நி.மாதவன்**&nbsp; </font></span> (<span>&nbsp;***பேச்சு***&nbsp; </font></span>) 13:45, 26 மே 2014 (UTC)  
(வாக்கெடுப்புக் காலம் முடிந்தது)
# குந்தாபுரா வட்டம்

**குந்தாபுரா வட்டம்** (ஆங்கிலம்:Kundapur Taluk), கர்நாடகாவின் உடுப்பி மாவட்டத்தில் உள்ள மூன்று வட்டங்களில் ஒன்றாகும். இந்த வட்டத்தின் தலைமையகமாக குந்தாபுரா நகரம் உள்ளது. இந்த வட்டத்தின் கீழ் 101 வருவாய்க் கிராமங்கள் உள்ளன.
# குந்தாபுரா வட்டம்

## மக்கள் வகைப்பாடு

இந்திய மக்கள் தொகை கணக்கெடுப்பு 2001 ஆம் ஆண்டின் படி குந்தாபுரா வட்டத்தில் 398,471 மக்கள் இங்கு வசிக்கின்றார்கள். இவர்களில் 187,586 ஆண்களும், 210,885 பெண்களும் ஆவார்கள். **குந்தாபுரா வட்டம்** மக்களின் சராசரி எழுத்தறிவு 92% ஆகும், இதில் ஆண்களின் கல்வியறிவு 94%, பெண்களின் கல்வியறிவு 88% ஆகும். இது இந்திய தேசிய சராசரி கல்வியறிவான 59.5% விடக் கூடியதே. குந்தாபுரா நகர மக்கள் தொகையில் ஆறு வயதுக்குட்பட்டோர் 36,263 பேர் ஆவார்கள்.
# குந்தாபுரா வட்டம்

## மேலும் பார்க்க

- கோசள்ளி அருவி
# தேசிய தகுதித் தேர்வு

**தேசிய தகுதித் தேர்வு** (National Eligibility Test-NET) இந்தியாவிலுள்ள கல்லூரி மற்றும் பல்கலைக்கழகங்களில் உதவி பேராசிரியர் ஆவதற்கான தகுதியையும், இளையர் இளநிலை ஆராய்ச்சியாளர் உதவித்தொகை (Junior Research Fellowship-JRF) பெறுவதற்கானத் தகுதியையும் தீர்மானிப்பதற்காக தேசிய தேர்வு முகமையால் (NTA) நடத்தப்படுகிறது.  
இளையர் ஆய்வ உதவித்தொகை விருதுத் தேர்வு, 1984 முதல் நடைபெற்று வந்தது. இந்திய அரசு, ஜூலை 22, 1988 தேதியிட்ட அறிவித்தலின் மூலம் விரிவுரையாளர் தகுதித் தேர்வு நடத்தும் பணியை பல்கலைக்கழக மானியக்குழுவிடம் (UGC) ஒப்படைக்கப்பட்டது. இதன் விளைவாக, விரிவுரையாளர் மற்றும் இளையர் ஆய்வுதவித் தொகை விருது இரண்டிற்கும் பொதுவாக தேசிய தகுதித் தேர்வு முதன்முதலாக டிசம்பர் 1989 ஆம் ஆண்டு நடத்தப்பட்டது. அதுமுதல் ஒவ்வொரு ஆண்டும் இரண்டுமுறை சூன் மற்றும் டிசம்பர் மாதங்களில் இத்தேர்வு நடத்தப்பட்டு வருகின்றது.  
இதற்கு முன்புவரை இந்த பேராசிரியர்தகுதித்தேர்வை uயுஜிசி-யும், அதன்பிறகுசிபிஎஸ்இ-யும்நடத்திவந்தது. இந்நிலையில்,இந்தஆண்டுநெட்தேர்வைதேசியதேர்வுமுகமைமுதல்முறையாகநடத்தஉள்ளது.
# மோசுல்

**மோசுல்** (*Mosul*, **', **அல்-மௌசில்*'; ; ) வடக்கு ஈராக்கில் உள்ளதொரு நகரமாகும். இது நினிவே மாநிலத்தின் தலைநகரமும் ஆகும். நாட்டின் தலைநகர் பக்தாத்திலிருந்து வடமேற்கில் தொலைவில் அமைந்துள்ளது. பழமையான நகரப்பகுதி டைகிரிசு ஆற்றின் மேற்கு கரையில் அமைந்துள்ளது; ஆற்றின் கிழக்குக் கரையில் தொன்மையான அசிரிய நகரான *நினிவே'' அமைந்திருந்தது. தற்போதைய மாநகரப் பகுதி இரு கரைகளிலும் உள்ள நகரப்பகுதிகளை உள்ளடக்கி உள்ளது. இரு கரைகளையும் ஐந்து பாலங்கள் இணைக்கின்றன. பெரும்பாலான மக்கள் அராபியர்களாவர் (அசிரியர், ஈராக்கி துருக்கியர் மற்றும் குர்துக்கள் சிறுபான்மையினராக உள்ளனர்). ஈராக்கில் பக்தாத்தை அடுத்த மிகப் பெரும் நகரம் இதுவாகும்.  
புகழ்பெற்ற *மசுலின்* துணி நெடுங்காலமாக இங்கு தயாரிக்கப்பட்டு வந்தமையாலேயே அத்துணிக்கு இந்த நகரின் பெயர் சூட்டப்பட்டது. வரலாற்றுப்படி இப்பகுதியில் மற்றொரு முக்கிய தயாரிப்புப் பொருளாக *மோசுல் பளிங்கு* விளங்குகிறது.  
1987 இல் இந்நகரத்தின் மக்கள்தொகை 664,221 ஆகும்; 2002இல் மக்கள்தொகை 1,740,000 ஆகவும் 2008இல் 1,800,000 ஆகவும் மதிப்பிடப்பட்டுள்ளது.  
சூன் 2014 இல் வட ஈராக்கு தாக்குதலின்போது இந்த நகரத்தை இராக்கிலும் சாமிலும் இஸ்லாமிய அரசு கைப்பற்றியது.
# அபூ பக்கர் அல்-பக்தாதி

أبو بكر البغدادي
| birth_date = 1971
| birth_place = சமரா, ஈராக்) இசுலாமிய அரசு எனும் தீவிரவாத அமைப்பின் தலைவர் ஆவார். இவரது இயற்பெயர் *இப்ராகிம் அவ்வாத் இப்ராகிம் அலி அல்-பத்ரி* ஆகும். இவர் *டாக்டர்.இப்ராஹிம்* அல்லது *அபூ துவா* என்றும் அறியப்படுகின்றார்.  
இசுலாமிய அரசு எனும் தீவிரவாத அமைப்பு 2013 ஆம் ஆண்டு ஏப்ரல் மாதம் 8 ஆம் தியதி *அபூ பக்கர் அல்-பக்தாதி*யால் உருவாக்கப்பட்டது. இது முதலில் அல் காயிதா அமைப்பின் ஈராக்கியப் பிரிவாகச் செயற்பட்டது.  
அமெரிக்கா அரசு 4 அக்டோபர் 2011 அன்று *அபூ பக்கர் அல்-பக்தாதி*யை *சிறப்புக் கவனம் பெற்ற உலகளாவியத் தீவிரவாதி* (Specially Designated Global Terrorist) என்று அறிவித்து அவரைப் பிடிப்பதற்கோ அல்லது கொல்வதற்கோ தகவல் தருபவர்களுக்கு 10 மில்லியன் அமெரிக்க டாலர்கள் பரிசு என அறிவித்தது.
# அபூ பக்கர் அல்-பக்தாதி

## கொலைத் தாக்குதல்

அக்டோபர் 26, 2005 இல் அமெரிக்கப் போர் விமானங்கள் இவர் தங்கியிருக்கலாம் என்ற ஊகத்தில், சிரியா எல்லை அருகே குண்டு வீசி இவரைக் கொல்ல முயன்றன. இவர் அல் காயிதாவின் மூத்த நபராக அடையாளம் காணப்பட்டிருந்த அச்சமயத்தில், சிரியா எல்லையில் தீவிரவாதப் பணிகளை மேற்கொள்வதும், சவூதி அரேபியா மற்றும் சிரியாவிலிருந்து போராளிகளைக் தந்திரமாக ஈராக்கினுள் ஊடுருவ வைப்பதும் இவரது பணியாக இருந்தது. ஆனால் *அல் ஜசீரா* தொலைக்காட்சிக்குப் பேட்டியளித்த ஈராக்கின் உள்துறை அமைச்சர் இத்தகவலை நிராகரித்து, கைது செய்யப்பட்டிருப்பது *அபூ பக்கர் அல்-பக்தாதி* அல்ல என்றார்.
# அபூ பக்கர் அல்-பக்தாதி

## மரணம்

வடமேற்கு சிரியாவின் இதுலிபு மாகாணத்தின் இத்லிப் நகரத்திற்கு அருகே ஒரு பதுங்கு குழியில் ஒளிந்திருந்த அபு பக்கர் அல்-பக்தாதியை, 27 அக்டோபர் 2019 அன்று அமெரிக்கப் படைகள் சுற்றி வளைத்து நடத்திய தாக்குதல்களில் இறந்ததாக அமெரிக்க அரசுத்தலைவர் டோனால்ட் டிரம்ப் அறிவித்தார்.
# அபூ பக்கர் அல்-பக்தாதி

## தொடர்புடைய கட்டுரைகள்

- 2014 வட ஈராக் தாக்குதல்
# வார்ப்புரு:Non-free magazine cover

**Note**: If the image depicts a person or persons on the cover, **it is not acceptable to use the image in the article of the person or persons depicted on the cover**, unless used to directly illustrate a point about the publication of the image. **Use of the image merely to depict a person or persons in the image will be removed.**  
}}<noinclude>  
</noinclude>
# நாடுகள் வாரியாக அரபு நாளிதழ்கள் பட்டியல்

அரபு மொழி செய்தி நாளேடுகள் உலகெங்கும் பல நாடுகளில் அச்சிட்டு வெளியிடப்படுகின்றது. அவற்றின் பட்டியல் நாடுகள் வாரியாக கீழே குறிப்பிடப் பட்டுள்ளது.
# நாடுகள் வாரியாக அரபு நாளிதழ்கள் பட்டியல்

## சர்வதேச அரபு நாளிதழ்கள்

- அல் அரப்
- ஹூன லண்டன்
- அல் புறத்
- அல் அயாத்
- அல் குத்ஸ் அல் அராபி
- அசரக் அளவ்சட்
- அராப் டைம்ஸ்
- விசியன் நியூஸ்
# நாடுகள் வாரியாக அரபு நாளிதழ்கள் பட்டியல்

## அல்சீரியா

**அல்சீரிய நாட்டு அரபு நாளிதழ்கள்**
- எசொரௌக்
- எல் அயம் எல் டிஜசிரியா
- எல் டிசாசர்
- எல் ஃட்டப்
- எல் க்ஹ்பர்
- எல் மச்சா
# நாடுகள் வாரியாக அரபு நாளிதழ்கள் பட்டியல்

## பகுரைன்

**பகுரைன் நாட்டு அரபு நாளிதழ்கள்**
- அக்பர் அல் கலீஜ்
- அல் ஆயம்
- அல் வாசத்
- அல் வடன்
- பஹ்ரைன் மிர்றோர்
# நாடுகள் வாரியாக அரபு நாளிதழ்கள் பட்டியல்

## எகிப்து

**எகிப்திய அரபு நாளிதழ்கள்**
- அக்பர் எல்யொம்
- அல் அஹ்ரம்
- அல் அஹ்ரர்
- அல் அக்பர்
- அல் ஆலம் அல் யொஉம்
- அல் கோம்ஹுரியா
- அல் மஸ்ரி அல்யொஉம்
- அல் மாய்டன்
- அல் மேச்ச
- அல் சஹாப்
- அல் தஹ்ரிர்
- எல் பாகர்
- யௌம்7